Nord-Makedonia i Eurovision Song Contest

Nord-Makedonia debuterte i Eurovision Song Contest som sjølvstendig nasjon i 1998 og har sidan deltatt 21 gongar. Landets deltaking i Eurovision Song Contest strekk seg likevel heilt tilbake til byrjinga av 1960-talet, som ein del av Jugoslavia. Fram til og med 1991 deltok Nord-Makedonia som ein del av Jugoslavia, før Nord-Makedonia erklærte seg uavhengig og etter kvart debuterte som ein sjølvstendig nasjon i 1998. Fram til 2019 heitte landet Republikken Makedonia, men i Eurovision-samanheng gjekk landet under namnet F.Y.R. Macedonia, på grunn av namnetvisten med nabolandet Hellas. I 2019 skifta landet namn til Nord-Makedonia, og det nye namnet vert også brukt av EBU.

Etter innføringa av semifinalar i 2004 har Nord-Makedonia kvalifisert seg til finalen 6 av 18 gongar, sist gong i 2019. Nord-Makedonias beste plassering i tevlinga kom også i 2019, då Tamara Todevska og songen «Proud» kom på sjuandeplass i finalen. Det dårlegaste resultatet kom i 2018 og 2021, då Nord-Makedonia kom på nest sisteplass i sin semifinale.

 Historikk 

Fram til byrjinga av 1990-talet var Nord-Makedonia ein del av Jugoslavia som hadde delteke i Eurovision Song Contest sidan 1961. I 1991 og 1992 erklærte Slovenia, Kroatia, Bosnia-Hercegovina og dåverande Republikken Makedonia sjølvstende frå Jugoslavia.

Slovenia, Bosnia-Hercegovina og Kroatia debuterte som sjølvstendige nasjonar i Eurovision Song Contest i 1993. Nord-Makedonia hadde planar om å deltake i 1995, men sendte fyrst inn eit bidrag til Eurovision Song Contest 1996, som vart arrangert i Oslo. Det makedonske bidraget, Kaliopi og songen «Samo ti», klarte ikkje å kvalifisere seg til finalen frå førehandskvalifiseringa til EBU det året. Fyrst i 1998 fekk Nord-Makedonia debuten sin i Eurovision Song Contest, med Vlado Janevski og songen «Ne zori, zoro».

Nord-Makedonia har hatt liten suksess i tevlinga og vart slått ut i semifinalen i åra 2013-2018. Sidan innføringa av semifinalar i 2004, har Nord-Makedonia kvalifisert seg til finalen 6 av 17 gongar - dei fleste gongane med naud og neppe. Nord-Makedonia oppnådde sin fyrste topp ti-plassering på sitt 19. forsøk, då Tamara Todevska enda på sjuandeplass med songen «Proud» i 2019. Songen vann også juryavrøystinga.

 Namnestrid 
Fram til og med Eurovision Song Contest 2018 deltok landet under namnet F.Y.R. Macedonia eller FYROM. Begge er forkorting av Former Yugoslav Republic of Macedonia (Den tidlegare jugoslaviske republikken Makedonia). Dette lange og kompliserte namnet hadde utgangspunkt i den makedonske namnekonflikten med Hellas, som argumenterer med at Makedonia er ein historisk og geografisk region i Hellas. Den europeiske kringkastingsunionen brukte difor nemninga F.Y.R. Macedonia om landet fram til 2019.

Då Hellas arrangerte tevlinga i 2006, skreiv dei greske tv-produsentane demonstrativt namnet på landet fullt ut på poengtavla og under framføringa av det makedonske bidraget. Dette fekk den makedonske delegasjonen til å reagere, og fleire kommentatorar valde bevisst å omtale landet som berre Makedonia, i protest mot den greske skrivemåten. Fyrst i 2018 vart namnestriden løyst, og Makedonia skifta offisielt namn til Nord-Makedonia 12. februar 2019.

 Bidrag 
 År  Artist  Song  Språk  Finalen  Semifinalen Poeng  Plass  Poeng  Plass  1996  Kaliopi  «Samo ti»  Makedonsk  colspan=2   14  26  1998  Vlado Janevski  «Ne zori, zoro»  Makedonsk  16  19    2000  XXL  «100% te ljubam»  Makedonsk og engelsk  29  15    2002  Karolina Gotsjeva  «Od nas zavisi»  Makedonsk  25  19   2004  Tosje Proeski  «Life»  Engelsk  47  14  71  10  2005  Martin Vutsjikj  «Make My Day»  Engelsk  52  17  97  9  2006  Elena Risteska  «Ninanajna»  Makedonsk og engelsk  56  12  76  10  2007  Karolina Gotsjeva  «Mojot svet»  Makedonsk og engelsk  73  14  97  9  2008  Tamara, Vrtsjak og Adrian  «Let Me Love You»  Engelsk  colspan=2 rowspan=4   64  10  2009  Next Time  «Nesjto sjto kje ostane»  Makedonsk  45  10  2010  Gjoko Taneski, Billy Zver og Pejtsjin  «Jas ja imam silata»  Makedonsk  37  15  2011  Vlatko Ilievski  «Rusinka»  Makedonsk og engelsk  36  16  2012  Kaliopi  «Tsrno i belo»  Makedonsk  71  13  53  9  2013  Esma og Lozano  «Pred da se razdeni»  Makedonsk og romanés  colspan=2 rowspan=6   28  16  2014  Tijana  «To the Sky»  Engelsk  33  13  2015  Daniel Kajmakoski  «Autumn Leaves»  Engelsk  28  15  2016  Kaliopi  «Dona»  Makedonsk  88  11  2017  Jana Burtsjeska  «Dance Alone»  Engelsk  69  15  2018  Eye Cue  «Lost and Found»  Engelsk  24  18  2019  Tamara Todevska  «Proud»  Engelsk  305  7  239  2   Vasil Garvanliev  «You»  Engelsk  colspan="4"   2021  Vasil Garvanliev  «Here I Stand»  Engelsk  rowspan="2" colspan="2"   23  15 2022  Andrea Koevska  «Circles»  Engelsk  79  11 

Røystehistorikk (1998-2021)
 Finalane 

+ Nord-Makedonia har gjeve flest poeng til Nr.  Land  Poeng1   1282   1273   794   775   73

+ Nord-Makedonia har fått flest poeng frå Nr.  Land  Poeng1   742   543   484   465   43

 Semifinalane 

+ Nord-Makedonia har gjeve flest poeng til Nr.  Land  Poeng1   1362   1013   954   805   75

+ Nord-Makedonia har fått flest poeng frå Nr.  Land  Poeng1   1352   893    84 5   80

 Galleri 

Sjå òg
 Nord-Makedonia i Junior Eurovision Song Contest
 Jugoslavia i Eurovision Song Contest

 Referansar 

Kjelder
Den offisielle nettsida til Eurovision Song Contest

Denne artikkelen er basert på ei omsetjing av artikkelen «Nord-Makedonia i Eurovision Song Contest» frå ,  den 8. august 2020.  


Makedonia i Eurovision Song Contest
Kategori:Land i Eurovision Song Contest
Kategori:Makedonsk musikk